
Comhairle Cathrach na Gaillimhe
Galway City Council
				
		LEABHRÁN EOLAIS 
Oifigeach Gníomhaithe Aeráide
      (Conradh Téarma Sheasta 5 Bliana)

Ba chóir Iarratais Chomhlánaithe lena n-áirítear  Roinn 1  agus  Roinn 2 araon a
postáilte / seachadta chuig:

AN ROINN ACMHAINNÍ DAONNA,
Comhairle Cathrach na Gaillimhe, 
Halla na Cathrach, 
Bóthar an Choláiste, 
i nGaillimh.
H91 X4K8

Is féidir an fhoirm iarratais lena n-áirítear na doiciméid riachtanacha eile ar fad a sheoladh trí ríomhphost chuig recruitment@galwaycity.ie mar dhoiciméad PDF nó WORD AONAIR AMHÁIN (seachas doiciméid scanta aonair). Cinntigh go scríobhann tú ‘Oifigeach Gníomhaithe Aeráide - Foirm Iarratais’ sa bharra ábhair.

	DÁTA DEIRIDH CHUN IARRATAIS CHOMHLÁNAITHE A FHÁIL:	
	
	4.00pm Dé hAoine 10ú Marta 2023	




	Seiceáil na pointí seo a leanas sula seolann tú an fhoirm seo:  SEICLIOSTA TÁBHACHTACH

· Ní mór gach foirm iarratais a chur isteach, a chomhlánú go hiomlán (i.e. Alt 1 – Roinn 2)  agus na doiciméid uile a iarradh a chur san áireamh  faoi  4.00pm Dé hAoine 10ú Marta 2023 Cuirfear gach  iarratas neamhiomlán ar ais mar  iarratais neamhbhailí tar éis an dáta deiridh agus ní chuirfear san áireamh iad sa chomórtas.

· Ní mór an t-eolas ar fad a chur ar fáil ach amháin ar an bhfoirm iarratais fhoirmiúil. Ní bhreithneofar eolas breise trí Curriculum Vitae.  

· Cinntigh go bhfuil d'fhoirm iarratais comhlánaithe i bhformáid chlóscríofa  agus gur fhreagair tú gach ceist go hiomlán.  

· Iarratais trí Ríomhphost:  Ní mór an fhoirm iarratais chomhlánaithe, i dteannta le cóipeanna scanta de Cháilíochtaí Oideachais ábhartha a sheoladh trí ríomhphost chuig recruitment@galwaycity.ie  mar dhoiciméad PDF nó Word AONAIR AMHÁIN (seachas doiciméid scanta aonair) faoi 4.00pm Dé hAoine 10ú Marta 2023 Cinntigh go bhfuil “‘Oifigeach Gníomhaithe Aeráide - Foirm Iarratais’” scríofa sa bharra ábhair

· Tabhair faoi deara nár chóir go mbeadh r-phost agus ceangaltáin níos mó ná 15mb i méid.  Tá sé de fhreagracht ar an iarratasóir a chinntiú nach sáraíonn an ríomhphost agus na ceangaltáin na teorainneacha méide.  

· Iarratais Poist/Seachadta: Is féidir an fhoirm iarratais chomhlánaithe a chur isteach tríd an bpost/a sheachadadh agus ní mór  4 Chóip a bheith san áireamh ann i.e. 1 chóip bhunaidh agus 3 chóip den fhoirm iarratais,  mar aon le 4 chóip de Cháilíochtaí Oideachais ábhartha, ní mór í a chur isteach  faoi  4.00pm Dé hAoine 10ú Marta 2023

· Beidh teastais bhunaidh ag teastáil roimh aon choinne.  Measfar iarratais a chuirtear isteach nach gcomhlíonann na riachtanais mar atá leagtha amach a bheith neamhbhailí, cuirfear ar ais chuig an iarrthóir iad agus NÍ chuirfear san áireamh iad sa chéad chéim eile den chomórtas.

· Tabhair faoi deara, le do thoil, nach leor Deimhnithe agus Ceadúnas Tiomána ábhartha a chur faoi bhráid na hoifige seo roimhe seo chun na riachtanais iarratais reatha a chomhlíonadh.

· Gearrliostaeofar iarratais ar bhonn na faisnéise a chuirtear ar fáil ar an bhfoirm iarratais agus dá bhrí sin ba chóir duit a chinntiú go bhfuil d'iarratas comhlánaithe go hiomlán agat agus go gcuirtear isteach na doiciméid go léir a iarrtar.

· Ba cheart d'iarrthóirí dóthain ama a thabhairt chun a chinntiú nach mbeidh an seachadadh níos déanaí ná an t-am is déanaí chun glacadh leis.  Is ar an iarratasóir atá an fhreagracht a chinntiú go  bhfaigheann an Rannóg Acmhainní Daonna, Comhairle Cathrach na Gaillimhe, an fhoirm iarratais ina hiomláine in am.  

· Cuir aon athrú seolta in iúl don Roinn Acmhainní Daonna.  Cinntigh, le do thoil, go gcuireann tú uimhir theagmhála bhailí reatha ar d'fhoirm iarratais.

· Ní bhreithneofar éilimh gur cailleadh nó gur cuireadh moill ar aon fhoirm iarratais nó litir a bhaineann leis sa phost mura gcuirtear Deimhniú Postála Oifig an Phoist ar fáil chun tacú leis na héilimh sin.  Is ar an iarratasóir atá an fhreagracht teagmháil a dhéanamh le An Post maidir le haon mhoill.
______________________________________________________________
POST MAR OIFIGEACH GNÍOMHAITHE AERÁIDE
CUR SÍOS AR AN BPOST	
_____________________________________________________________________
Tá painéal á chur le chéile ag Comhairle Cathrach na Gaillimhe le haghaidh an phoist mar Oifigeach Gníomhaithe hAeráide (Leibhéal  Fheidhmiúcháin Ghairmiúil) ónar féidir folúntais ábhartha a líonadh amach anseo le linn shaolré an phainéil.
Aithníonn earnáil na n-údarás áitiúil, chun tacú lenár bpobail, le fiontair áitiúla agus leis an earnáil phoiblí i gcoitinne uaillmhianta beartais aeráide a bhaint amach, go bhfuil gá le fócas comhsheasmhach ar acmhainneacht inmheánach a thógáil agus ar athrú cultúir eagraíochtúil a chumasú.
In éineacht le tacaíocht a thabhairt don Chomhordaitheoir Gníomhaith hAeráide maidir le straitéisí agus beartais um ghníomhú ar son na haeráide a dhearadh agus a sheachadadh, stiúrfaidh acmhainn mholta an Oifigigh Ghníomhaíochta Aeráide tionscnaimh um athrú eagraíochtúil. Cumasóidh sé seo seachadadh éifeachtach, agus ag an am céanna ag tógáil acmhainne ar fud na comhpháirtíochta a oibríonn na húdaráis áitiúla leo.
Beidh an chéad shocrúchán ar bhonn conradh téarma sheasta cúig bhliain.

Dualgais an Phoist:
Tuairisceoidh an tOifigeach Ghníomhaithe Aeráide don Chomhordaitheoir Ghníomhaithe Aeráide agus beidh sé/sí freagrach as athrú cultúr na hiompraíochta a bhainistiú agus a chur chun cinn, feasacht agus ullmhacht gníomhaíochta aeráide a ardú ar fud an údaráis áitiúil, agus gníomhaíocht ar son na haeráide a sheachadadh i gcomhpháirtíocht le ranna na comhairle. Beidh an tOifigeach Ghníomhaithe hAeráide ina phríomh-bhall d'Fhoireann an Ghníomhaithe ar son na hAeráide agus cuideoidh sé/sí leis an nGrúpa Stiúrtha um Ghníomhú ar son na hAeráide laistigh den údarás áitiúil.

Is post dúshlánach spreagúil é seo agus éilíonn sé/sí eolas teicniúil fairsing ar athrú na haeráide agus ar na rioscaí agus ar aon straitéis an mhaolaithe agus an oiriúnaithe chomh maith le riar láidir scileanna an eagrúcháin, an líonraithe agus na cumarsáide. Beidh eolas maith oibre ar Earnáil an Rialtais Áitiúil ag teastáil ón iarrthóir rathúil freisin.

Siad príomhfhreagrachtaí an Oifigeach Gníomhaithe Aeráide ná:
· Cabhrú le luachanna agus iompraíochtaí inmhianaithe an údaráis áitiúil a shainiú chun an ghníomhaíocht ar son na haeráide a éascú agus a chur in iúl conas a aistríonn a leithéid san iompraíocht inghníomhaithe ag gach leibhéal (athrú iompraíochta) agus laistigh de gach roinn.
· Forbairt a dhéanamh ar na cláir agus ar na feachtais a chuireann gníomhaíocht ar son na haeráide chun cinn i measc na bainistíochta, na gcomhaltaí tofa agus na foirne chomh maith le cuidiú le feidhmiú céimneach a leithéid clár agus feachtas.
· Feidhmiú mar Laoch an tSoláthair Ghlais. An t-Aistriú go dtí an Soláthar Glas a éascú ar fud gach roinne de chuid na Comhairle.
· Tacaíocht agus comhairle a chur ar fáil do gach roinn maidir le cúrsaí a mbaineann le gníomhaíocht ar son na haeráide.
· Tacaíocht a thabhairt d’fhoirne na dtionscadal agus do na comhaltaí tofa lena chinntiú go bhfuil gach gníomhaíocht ar leibhéal an údaráis áitiúil cosanta ó thaobh na haeráide de.
· A bheith i gceannas ar thionscnaimh an Taistil Inbhuanaithe de chuid na mball foirne.
· Cúnamh a thabhairt don Chomhordaitheoir Ghníomhaithe Aeráide chun straitéisí, pleananna agus beartais um ghníomhaíocht ar son na haeráide a fhorbairt agus a chur i bhfeidhm ar fud an údaráis áitiúil.
· Cúnamh a thabhairt don Chomhordaitheoir Ghníomhaithe Aeráide agus do ranna na Comhairle chun tionscadail um ghníomhaíocht ar son na haeráide a fhorbairt laistigh de Chrios Dícharbónaithe Cathair na Gaillimhe.
· Tacú leis an gComhordaitheoir Ghníomhaithe Aeráide agus leis An Oifig Réigiúnach um Ghníomhú ar son na hAeráide (ORGA) chun monatóireacht agus cumarsáid a dhéanamh ar fheidhmíocht an údaráis áitiúil maidir le spriocanna na haeráide againne a bhaint amach.
· Oibriú leis an ORGA, leis an rialtas náisiúnta, agus le gníomhaireachtaí  ábhartha an stáit chun cabhrú le forbairt agus le cur i bhfeidhm na gclár agus na bhfeachtas um ghníomhaíocht ar son na haeráide a chur chun cinn i measc fhoireann an údaráis áitiúil, na gcomhaltaí tofa agus geallsealbhóirí an údaráis áitiúil.
· Tuarasc a dhéanamh ar chórais bainistíocht na feidhmíochta.


Chomh maith leis an méid thuas, beidh ar an té a cheapfar:
· Cabhrú le bainistíocht stuama an airgeadais, leis an mbuiséadú agus le  leithdháileadh na n-acmhainní a chur ar fáil.
· Cloí i gcónaí le reachtaíocht na Sláinte agus na Sábháilteachta.
· Freagra éifeachtach agus éifeachtúil a chinntiú do gach geallsealbhóir.
· Ullmhú na dtuarascálacha de réir mar is gá.
· Freastal ar an oiliúint mar is gá.
· Páirt a ghlacadh i ngníomhaíochtaí corparáideacha agus sna freagrachtaí atá oiriúnach don ghrád.
· Tabhairt faoi aon dualgais ar aon agus fhreagracht eile ar leibhéal comhchosúil a d’fhéadfadh a bheith riachtanach, nó arna shannadh, ó am go chéile.
· Feidhmiú in ionad fostaithe ar ghrád níos airde de réir mar is gá.







__________________________________________________________
CÁILÍOCHTAÍ DON POST OIFIGEACH GNÍOMHAITHE AERÁIDE
____________________________________________________________

1. Carachtar: 
Beidh dea-charachtar ag na hiarrthóirí

2. Sláinte: 
Ní mór do gach iarrthóir a bheith i riocht sláinte a thabharfadh le fios go bhfuil ionchas réasúnach aige/aici go bhfuil sé/sí in ann seirbhís rialta agus éifeachtach a sholáthar. D’fhéadfadh go mbeadh ar iarrthóirí roghnaithe dul faoi scrúdú dochtúra tosaigh, agus aon scrúduithe leighis eile a theastóidh le linn dó/di a bheith fostaithe mar Oifigeach Gníomhaithe Aeráide le liachleachtóir cáilithe le bheith ainmnithe ag an Údarás Áitiúil.
3. Saorántacht:
Ní mór d'iarrthóirí, faoi dháta aon tairiscint poist, a bheith:
I. Ina saoránach den Limistéar Eorpach Eacnamaíoch (LEE). Tá an LEE comhdhéanta de Bhallstáit an Aontais Eorpaigh, an Íoslainn, Lichtinstéin agus an Iorua; nó
II. Ina saoránach den Ríocht Aontaithe (RA); nó
III. Ina saoránach den Eilvéis de bhun an chomhaontaithe idir an AE agus an Eilvéis agus saorghluaiseacht daoine; nó
IV. Saoránach neamh-LEE ar céile nó leanbh de chuid saoránach LEE nó na Ríochta Aontaithe nó den Eilvéis é nó í agus a bhfuil víosa stampa 4 aige nó aici; nó
V. Aon duine ar dámhadh cosaint idirnaisiúnta orthu faoin Acht um Chosaint Idirnáisiúnta 2015 nó aon duine den teaghlach atá i dteideal fanacht sa Stát mar thoradh ar athaontú teaghlaigh agus a bhfuil víosa stampa 4 aige nó aici nó
VI. Saoránach neamh-LEE ar tuismitheoir linbh chleithiúnaigh é nó í ar saoránach de chuid Ballstát LEE nó den Ríocht Aontaithe den Eilvéis é nó í agus a chónaíonn ann, agus a bhfuil víosa stampa 4 aige nó aici.
4. Oideachas, Oiliúint, Taithí, srl.:
Caithfidh gach iarrthóir, ar an dáta is déanaí chun foirmeacha iarratais comhlánaithe a fháil -
1. Cáilíocht tríú leibhéal (Leibhéal 8 sa Chreat Náisiúnta Cáilíochtaí) nó cáilíocht ghairmiúil choibhéiseach san Innealtóireacht, sa Pleanáil, san Eolaíocht, in Eolaíocht an Chomhshaoil, san Ailtireacht nó i ndisciplín ábhartha eile;
a) Taithí ábhartha shásúil cúig bliana ar a laghad 
b) Inniúlacht theicniúil i réimse an Athrú Aeráide;
c) Taithí ábhartha ar thacú le foirmiú agus le cur chun feidhme na straitéisí, na bpleananna, na staidéar agus na bpróiseas lena n-áirítear rannpháirtíocht na ngeallsealbhóirí;
d) Taithí ábhartha ar chomhordú na bhfeachtas rathúil, agus úsáid éifeachtach á bhaint as scileanna na margaíochta agus na cumarsáide.
e) Taithí ar riaracháin ar ardchaighdeán agus scileanna láidre an TFC.
f) Ceadúnas tiomána iomlán, Múnla an AE d’Fheithiclí Aicme B agus rochtain ar charr atá faoi árachas agus faoi cheadúnas cuí chun críche dhualgais an phoist
Caithfidh gach iarrthóir a léiriú: -
· tuiscint ar aidhmeanna agus ar chuspóirí an Plean Náisiúnta na Gníomhaíochta ar son na hAeráide 2021 agus an Achta um Ghníomhú ar son na hAeráide agus um Fhorbairt Ísealcharbóin 2021 mar aon le heolas ar phríomhréimsí gníomhaíochta ar son na haeráide na nÚdarás Áitiúil m.sh. Fuinneamh, Criosanna Dícharbónaithe, Iarfheistiú, Soghluaisteacht Inbhuanaithe (taisteal gníomhach agus an t-aistriú módúil), Pobail Fuinnimh Inbhuanaithe, Rannpháirtíocht na Saoránach, An t-Aistriú Cóir, Úsáid agus Forbairt na Talún, Bithéagsúlacht agus an Comhshaol Nádúrtha.
· tuiscint mhaith ar dhúshláin an oiriúnaithe agus an mhaolaithe don athrú aeráide a mbaineann le feidhmeanna na n-Údarás Áitiúil.
· scileanna láidre an bhreithiúnais agus réiteach na bhfadhbanna chomh maith leis an gcumas tionchar a imirt ar athrú na hiompraíochta
· taithí ar dhéileáil le geallsealbhóirí iomadúla.
· eolas ar reachtaíocht agus rialacháin na sláinte agus na sábháilteachta, agus an cur i bhfeidhm acu in ionad na hoibre.
· inniúlacht agus taithí ar bhainistiú an airgeadais agus na mbuiséad

Beidh an t-Iarrthóir den Scoth in ann:
A léiriú trína fhoirm iarratais agus ag an agallamh aige go bhfuil aige:

· Scileanna bainistíocht daoine
· Scileanna agus taithí na ceannaireachta
· An dóthain eolais agus tuisceanna ar gach gné den innealtóireacht shibhialta
· Scileanna réiteach na bhfadhbanna
· Inniúlacht i réimse na teicneolaíochta faisnéise
· Scileanna ullmhú agus bainistiú an bhuiséid
· Scileanna na pleanála agus an eagrúcháin
· Scileanna láidre an TFC agus an cumas sonraí a anailísiú agus a cheistiú go héasca, an fhaisnéis ríthábhachtach a aimsiú agus aghaidh loighciúil a thabhairt ar cheisteanna
· Scileanna féin-spreagtha
· Ceadúnas reatha iomlán tiomána Aicme B reatha, gan aon fhormhuiniú agus rochtain ar charr dá chuid féin
· Solúbthacht i dtéarmaí uaireanta oibre os rud é gur féidir obair de réir mar is gá lasmuigh de ghnáthuaireanta na oibre a bheith i gceist

Ní mór do gach iarrthóir sonraí na gcáilíochtaí uile a ghnóthaigh siad a chur ar an bhfoirm iarratais. Ní ghlacfar leis an gcuireadh freastal ar Agallamh mar admháil go bhfuil na cáilíochtaí agus/nó na riachtanais fhorordaithe agat don phost seo nó go bhfuil tú cáilithe de réir dlí chun an post a shealbhú. Beidh cruthúnas doiciméadach ag teastáil roimh cheapachán i gcás go n-éilíonn tú creidmheas do cháilíocht ar leith, taithí, srl.
Inniúlachtaí don phost mar Oifigeach Gníomhaithe Aeráide
Áirítear i measc na bpríomhinniúlachtaí don phost an méid seo a leanas agus beifear ag súil go léireoidh iarratasóirí dóthain fianaise laistigh dá bhfoirm iarratais ar inniúlacht faoi gach ceann acu seo a leanas.  Tabhair aird ar leith orthu seo nuair a bhíonn an fhoirm iarratais á comhlánú de bhrí go mbeidh aon phróisis ghearrliostaithe nó agallaimh bunaithe ar an eolas a chuireann na hiarratasóirí ar fáil:
	1. Bainistíocht Straitéiseach agus Athrú
	Cumas Straitéiseach
Léiriú an chumais chun smaoineamh agus gníomhú go straitéiseach. Cumas na straitéise a aistriú go pleananna oibriúcháin agus sna haschuir a dtagann astu. Léiriú na nuálaíochta agus na cruthaitheachta chun torthaí straitéiseacha rathúla a bhaint amach. An cumas agus an fheidhmíocht a mheas in aghaidh na gcuspóirí
Feasacht Pholaitiúil
Tuiscint shoiléir ar an saol polaitiúil agus ar chomhthéacs na heagraíochta.
Líonrú agus Ionadaíocht
Forbairt agus cothú na gcaidreamh dearfach tairbheach le raon na ngeallsealbhóirí. Líonraí teagmhálacha teicniúla agus gairmiúla a chur le chéile. Iomhá cuí, dearfach agus comhtháite na heagraíochta a chothú agus a chur chun cinn.
An t-Athrú a Chur i bhFeidhm
Léiriú agus tús a chur le cláir bhainistíocht an athruithe chun cuspóirí deiridh a bhaint amach. Léiriú na solúbthachta agus na hoscailteachta don athrú. Tionchar ar gach éinne eile agus an díograsacht don athrú a chothú.

	2. Torthaí a Sheachadadh
	Fadhbréiteach agus Cinnteoireacht
Faisnéis chriticiúil a aimsiú agus aghaidh loighciúila thabhairt ar cheisteanna. Tuiscint comhthéacs agus tionchar na gcinntí a dhéantar. Gníomhú go cinntitheach agus cinntí tráthúla, eolasacha agus éifeachtacha a dhéanamh.
Pleanáil Oibriúcháin
Pleananna tionscadail a chinneadh chun réasúnaíocht, cuspóirí agus táirgí insoláthartha, riachtanais na n-acmhainní, amlínte agus garspriocanna, riachtanais an tuairiscithe, agus modhanna na meastóireachta. Seirbhís agus cúram na gcustaiméirí ar ardchaighdeáin a bhunú.
Acmhainní a Bhainistiú
Leithdháileadh, úsáid agus meastóireacht na n-acmhainní a mbainistiú lena chinntiú a n-úsáid éifeachtach chun pleananna oibríochtúla a sheachadadh. Spreagadh agus cothú laghdú na gcostas agus íoslaghdú na dramhaíola.
Torthaí ar Ardchaighdeán a Sheachadadh
Cur chun cinn baint amach na dtorthaí ar ardchaighdeáin i seachadadh na seirbhísí. Seachadadh an seirbhísí a eagrú chun an caighdeán riachtanach a bhaint amach nó a shárú. Na torthaí a baineadh amach a mheas, an fhoghlaim a aithint agus na feabhsuithe atá ag teastáil a chur i bhfeidhm.

	3. Feidhmíocht trí Dhaoine
	Ceannaireacht agus Spreagadh
Daoine eile ina n-aonar agus i bhfoirne a spreagadh chun obair ar ardchaighdeáin agus chun torthaí dírithe ar an gcustaiméir a sheachadadh. Caidreamh éifeachtach agus táirgiúil a fhorbairt in ionad na hoibre. Treoraithe ag an dea-shampla i dtéarmaí na díograsachta, na solúbthachta agus éiteas láidir na seirbhíse don chustaiméir.
Feidhmíocht a Bhainistiú
Bainistíocht éifeachtach na feidhmíochta. Cumhacht agus spreagadh a thabhairt do dhaoine a gcuid féin den phlean oibríochta a sheachadadh.
Cumarsáid Éifeachtach
Scileanna an-éifeachtach na cumarsáide ó bhéal agus scríofa. Smaointe a léiriú go héifeachtach do dhaoine aonair agus do ghrúpaí.

	4. Éifeachtacht Phearsanta
	Teacht Aniar agus Leas Pearsanta
Léiriú an fhéinmhuinín cuí agus dearfach. Feidhmíocht éifeachtach i dtimpeallachtaí castacha agus ar luas suntasach.
Spreagadh Pearsanta, Tionscnaíocht agus Gnóthachtáil
Díograiseach faoin ról agus spreagtha in aghaidh aon deacracht agus aon constaic. Níos mó ná mar is gá nó a bhfuiltear ag súil leis a dhéanamh, ag réamh-mheas na gcásanna agus ag gníomhú chun fadhbanna a thuar. Deiseanna nua á chruthú.
Ionracas
Iompar macánta, iontaofa agus measúil agus a bheith trédhearcach, cothrom agus comhsheasmhach agus ag déileáil le daoine eile.
Eolas ábhartha
Suas chun dáta i gcónaí le forbairtí , treochtaí agus dea-chleachtas reatha i réimse na freagrachta. An t-eolas, an tuiscint agus an oiliúint speisialaithe leirithe sa mhéid a theastaíonn don ról. Eolas agus tuiscint domhain ar dhualgais reachtúla reachtaíocht na Sláinte agus na Sábháilteachta agus á cur i bhfeidhm san ionad oibre.









____________________________________________________________________
PRÍOMHCHOINNÍOLLACHA NA SEIRBHÍSE
____________________________________________________________________

An Cineál Poist 
Cuirfear painéal le chéile óna líonfar poist ábhartha amach anseo i rith shaolré an phainéil.  
Mairfidh an painéal ar feadh bliain amháin ón dáta a fhoirmítear é.  

Luach Saothair (Íosmhéid) €53,626 go 2ú LSI €74,544  Ciorclán EL05/2022 Dá dTagraítear.

NÓTA TÁBHACHTACH: Ba chóir d’iarrthóirí a thabhairt faoi deara nach bhfuil an tuarastal tosaigh faoi réir caibidlíochta. Ní bhainfidh iontráil sa scála pá os cionn an phointe íosta ach le seirbhísigh phoiblí atá ann cheana i gcomhthéacs na gCiorclán Pá Rialtais ábhartha. Rachaidh iarrthóirí nach bhfuil clúdaithe ag Ciorcláin den sórt sin isteach sa scála pá ag an bpointe íosta i.e. €53,626

Cuimsíonn an tuarastal seo go hiomlán íocaíocht i dtaobh dliteanais i gcomhair glaonna amach lasmuigh d’uaireanta oifige/ag an deireadh seachtaine i gcásanna éigeandála.  

Féadfar ráta an luach saothair a athrú ó am go chéile ar aon dul le beartas an Rialtais ar phá.

Ní mór do shealbhóir na hoifige seo leis an údarás áitiúil aon táillí nó airgead eile (seachas a t(h)uarastal cuimsitheach) atá iníoctha leis/léi agus a fhaigheann sé/sí de bhrí a (h)oifige i dtaobh seirbhísí a cheanglaítear air/uirthi a dhéanamh faoi achtú ar bith.

PROMHADH:
(a) beidh tréimhse phromhaidh i gceist i ndiaidh ceapachán den sórt sin teacht i bhfeidhm ina mbeidh an duine a cheapfar ar promhadh,
(b) 12 mhí a bheidh i gceist leis an tréimhse sin ach féadfaidh an Príomhoifigeach Feidhmiúcháin, dá lánrogha féin, síneadh a chur le tréimhse mar sin,
(c) beidh deireadh leis an bhfostaíocht sin ag deireadh na tréimhse promhaidh mura ndeimhneoidh an Príomhoifigeach Feidhmiúcháin le linn na tréimhse sin go bhfuil seirbhís an duine sin sásúil.

UAIRE DUALGAIS 
Sé 35 uair in aghaidh na seachtaine gnáthuaireanta na hoibre. Coimeádann an Chomhairle an ceart chun uaireanta na hoibre a athrú ó am go chéile.
[bookmark: _Hlk127457530]D’fhéadfadh go mbeadh roinnt oibre lasmuigh de ghnáthuaireanta na hoibre i gceist le ról an Oifigeach Gníomhaithe Aeráide. Beidh ar an iarrthóir rathúil a n-uaireanta oibre a logáil de réir riachtanais an Achta um Eagrú Ama Oibre, 1997 agus beidh air comhoibriú le húsáid na dteicneolaíochtaí chun a leithéid uaireanta a thaifeadadh.

Saoire Bhliantúil:
30 lá sa bhliain an teidlíocht saoire bhliantúil.

Áit Chónaithe:
Beidh cónaí ar shealbhóir an phoist sa cheantas ina mbeidh a dhualgais le comhlíonadh nó laistigh d’achar réasúnach uaidh. 

Ceadúnas Tiomána:
Teastaíonn an t-iarrthóir rathúil ceadúnas iomlán glan tiomána. Beidh air a iompar féin a sholáthar. Cúiteofar aon speansais a thabhaítear as taisteal a mbaineann leis an obair de réir ciorcláin na Roinne.
Is cuid d'fhreagrachtaí an fhostaí ná árachas gluaisteán cuí a shocrú le haghaidh úsáid ghnó agus Comhairle Cathrach na Gaillimhe a shlánú leis an tslánaíocht atá sonraithe ar dheimhniú an árachais faoin teideal “Daoine nó aicmí daoine atá clúdaithe”. Ní mór doiciméid a dhearbhaíonn clúdach cuí an árachais cuí a chur ar fáil don Chomhairle ar bhonn bliantúil.
Déanfar costais a thabhaítear ag taisteal don obair a chúiteamh chun teacht le ciorcláin na roinne.  

Fostaíocht Lasmuigh: 
Is post lánaimsireach seo agus ní fhéadfaidh an fostaí dul I mbun cleachtis príobhaideach nó baint a beith aige/aicí aon gnó seachtrach a chuirfeadh isteach ar comhlíonadh dualgas oifigiúl. 

Grinnfhiosrúchán an Gharda Síochána:
Éileofar ar an iarratasóir a n-éireoidh leis nó léi dul faoi Ghrinnfhiosrúcháin an Gharda Síochána  sula
gceapfar é/í.

Ranníocaíocht Aoisliúntais: 
Éileofar ar dhaoine a bheidh ina n-oifigigh inphinsin d’údarás áitiúil agus a bheidh incháilithe ráta Aicme A de ranníocaíocht ÁSPC a íoc i ndáil lena n-aoisliúntas ranníocaíocht a dhéanamh leis an údarás áitiúil ag ráta 1.5% dá luach saothair inphinsin móide 3.5% den ghlan-luach saothair inphinsin (i.e. luach saothair inphinsin lúide dhá oiread an ráta bliantúil den Phinsean Stáit Ranníocach).

Éileofar ar dhaoine a bheidh ina n-oifigigh inphinsin d’údarás áitiúil agus a bheidh incháilithe ráta Aicme D de ranníocaíocht ÁSPC a íoc i ndáil lena n-aoisliúntas ranníocaíocht a dhéanamh leis an údarás áitiúil ag ráta 5% dá luach saothair inphinsin.  

Scéim Baintrí & Dílleachta/ Céilí & Leanaí
Éileofar ar gach duine a bheidh ina n-oifigigh inphinsin d’údarás áitiúil i ndáil le Scéim Rialtais Áitiúil (Pinsean Ranníoc Céilí agus Leanaí), 1986 ranníoc ag ráta 1.5% dá luach saothair inphinsin a íoc leis an údarás áitiúil (i.e. luach saothair inphinsin lúide dhá oiread an ráta bliantúil den Phinsean Stáit Ranníocach) de réir théarmaí na Scéime.

Iontrálaithe Nua ón 1 Eanáir 2013 - Scéim  Pinsean Seirbhíse Poiblí Aonair
MAIDIR LE hIONTRÁLAITHE NUA a earcaítear an 1 Eanáir, 2013 nó ina dhiaidh sin, chomh maith le hiar-sheirbhísigh poiblí a bheadh ag filleadh ar an tseirbhís phoiblí tar éis briseadh níos mó ná 26 seachtain.  Tá feidhm leis an Acht um Pinsin na Seirbhíse Poiblí (Scéim Aonair agus Forálacha Eile) 2012 le d’fhostaíocht.  Éilítear ar bhaill den Scéim seo i ndáil le haoisliúntas ranníocaíocht a dhéanamh ag ráta 3% den luach saothair inphinsin móide 3.5% den ghlan-luach saothair inphinsin (i.e. luach saothair inphinsin lúide dhá oiread an ráta bliantúil den Phinsean Stáit Ranníocach) agus tá tú incháilithe an ráta Aicme A den ranníocaíocht ÁSPC a íoc.

Aois Scoir: 
Cinnfear aois scoir maidir le Seirbhís na hEarnála Poiblí roimhe seo (más ann) agus tabharfar comhairle ina leith nuair a cheapfar an duine.




Iar-Fhostaithe den tSeirbhís Phoiblí 
D’fhéadfadh tionchar a bheith ar incháilitheacht chun a bheith san iomaíocht sa chás go raibh iarratasóirí fostaithe roimhe seo sa tSeirbhís Phoiblí in Éirinn agus gur baineadh leas as Scéim Seirbhíse Poiblí na hÉireann lena n-áirítear:
1. Scéim Dhreasaithe don Luathscor (ISER)
1. Ciorclán na Roinne Sláinte agus Leanaí (7/2010) 
1. Comhaontú Comhchoiteann: Íocaíochtaí Iomarcaíochta d’Fhostaithe sa tSeirbhís Phoiblí 

Ba chóir d’iarratasóirí a chinntiú nach mbeidh cosc orthu ó dul isteach sa tSeirbhís Phoiblí in Éirinn arís faoi théarmaí Scéimeanna den sórt sin.  Ní liosta críochnaitheach é sin agus ba chóir aon fhiosrúcháin a bheadh agat a dhíriú ar Iar-Fhostóir an iarratasóra sa tSeirbhís Phoiblí in Éirinn, ar an gcéad dul síos. 

Dearbhú 
Éilítear ar iarratasóirí a dhearbhú má bhain siad leas roimhe seo as scéim seirbhíse poiblí dreasachta luathscoir agus/nó as comhaontú comhchoiteann mar a luaitear thuas. Éilítear ar iarratasóirí freisin aon teidlíochtaí ar shochar pinsin Seirbhíse Poiblí (in íocaíocht nó coinnithe) ó aon fhostaíocht eile sa tSeirbhís Phoiblí agus/nó áit a bhfuil íocaíocht-in-lieu faighte aige/aici as seirbhís in aon fhostaíocht sa tSeirbhís Phoiblí a chur in iúl.

Tairiscint Cheapacháin 
Éileoidh Comhairle Cathrach na Gaillimhe ar dhaoine a dtairgfear ceapachán dóibh glacadh leis an gceapachán sin laistigh de thréimhse nach mó ná mí amháin ón dáta a ndéantar an tairiscint.  Mura nglacann siad leis an gceapachán laistigh den tréimhse sin, nó den tréimhse níos faide a chinnfidh an Chomhairle faoina lánrogha féin, ní cheapfaidh an Chomhairle iad. 

Déantar gach ceapachán faoi réir teistiméireachtaí sásúla a fháil agus d’fhéadfadh sé/sí go mbeadh orthu fianaise cháipéisíochta a sholáthar de cháilíochtaí nó taithí a luaitear ina n-iarratais.




















________________________________________________________________________________
LEAGAN AMACH AN CHOMÓRTAIS 
________________________________________________________________________________

Caithfear iarratais a dhéanamh ar fhoirmeacha iarratais oifigiúla agus sin amháin agus ní mór gach cuid a chomhlánú go hiomlán. Agus an fhoirm iarratais seo á comhlánú agat, tá sé ríthábhachtach go mbeifear cruinn mar go n-úsáidfear í mar cháipéis ionchuir ríomhaire.  Beidh an fhaisnéis a sholáthróidh tú ar an bhfoirm iarratais seo ina cuid lárnach den phróiseas gearrliostaithe.  D’fhéadfadh cinneadh Chomhairle Cathrach na Gaillimhe tú a chur san áireamh ar an ngearrliosta d’iarrthóirí a rachaidh chun cinn go dtí céim a dó den phróiseas, a bheith bunaithe ar an bhfaisnéis seo. 

Sa chás, go mbreithneoidh Comhairle Cathrach na Gaillimhe, bunaithe ar an líon daoine a bheidh ag lorg iontrála chuig an gcomórtas agus caighdeán eolais, oiliúna nó taithí go ginearálta na ndaoine sin, gan gach duine a ligean ar aghaidh chuig an gcomórtas, féadfaidh Comhairle Cathrach na Gaillimhe daoine a ligean ar aghaidh chuig an gcomórtas ar dóigh leo a bhainfidh amach caighdeán dóthanach lena roghnú agus lena moladh don cheapachán agus iad sin amháin.

Ní ionann duine a scaoileadh ar aghaidh chuig comórtas nó cuireadh a fháil chun freastal ar agallamh, agus a thabhairt le fios go bhfuil Comhairle Cathrach na Gaillimhe sásta go gcomhlíonann an duine sin riachtanais na Rialachán nó nach bhfuil sé/sí dícháilithe de réir an dlí ó phost a choimeád agus ní ionann agus barántas é go mbreithneofar d’iarratas tuilleadh.  Tá sé tábhachtach mar sin, go dtabharfá ar aird go bhfuil an dualgas ortsa a chinntiú go gcomhlíonann tú na riachtanais incháilitheachta don chomórtas sula bhfreastalaíonn tú ar agallamh.  Mura gcomhlíonann tú na riachtanais iontrála riachtanacha ach mar sin féin go bhfreastalaíonn tú ar agallamh, beidh tú ag cur costais gan ghá ort féin mar nach mbeidh Comhairle Cathrach na Gaillimhe freagrach as aon chostais a thabhófar a aisíoc.

D’fhéadfadh sé go mbeadh próiseas dhá chéim sa chomórtas:

· Gearrliostú (Deisce agus/nó Agallamh)
· Agallaimh deiridh

Féadfaidh Comhairle Cathrach na Gaillimhe, dá lánrogha féin iarraidh ar iarrthóirí freastal ar réamhagallamh agus sa chás sin bheadh cead isteach chuig an agallamh iomaíoch ag brath ar iarrthóirí ag baint amach caighdeáin a bhreithníonn Comhairle Cathrach na Gaillimhe a bheith riachtanach sa réamhagallamh.  D’fhéadfaí é seo a chinneadh trí thriail inniúlachta, ceacht gearrliostaithe deisce agus nó agallamh gearliostaithe a úsáid.

Is Bord (boird) a bheidh curtha le chéile ag Comhairle Cathrach na Gaillimhe a thabharfaidh faoi na hagallaimh.  Déanfaidh an Bord (na Boird) fiúntas na n-iarrthóirí a mheas (ach amháin an méid is féidir iad a mheas) i ndáil le nithe dá dtagraítear sna Cáilíochtaí forordaithe agus aon ábhar iomchuí eile. Sula ndéanfar an measúnú deiridh, féadfaidh an Bord glaoch ar ais ar iarrthóir chun tuilleadh ceisteanna a chur air/uirthi.  Glacfar leis gur cuid den agallamh é aon fhreastal breise a bheidh de dhíth.  Breithneofar iarrthóirí agus iad sin amháin lena roghnú a bhainfidh caighdeán amach a bhreithníonn Comhairle Cathrach na Gaillimhe sin a bheith sásúil in agallamh iomaíoch.





Sula molfar é/í lena c(h)eapadh ní mór d’iarrthóir Comhairle Cathrach na Gaillimhe a shásamh go bhfuil an t-eolas agus an cumas cuí aige/aici (lena n-áirítear, ardchaighdeán oiriúnachta agus sa chás go mbeadh taithí riaracháin riachtanach, ní mór ardchumas riaracháin a bheith aige/aici ag an leibhéal cuí) chun go bhféadfar dualgais an phoist a chomhlíonadh mar is ceart.  Féadfaidh Comhairle Cathrach na Gaillimhe, dá lánrogha féin, duine (daoine) eile a roghnú agus a mholadh don cheapachán bunaithe ar thorthaí an chomórtais seo sa chás nach nglacfaidh an duine atá molta don cheapachán leis an gceapachán, nó ach a nglacfaidh sé/sí leis, go dtugann sé/sí suas é nó sa chás go dtiocfaidh folúntas breise chun cinn.


Tá gach iarrthóir freagrach as iad féin a bheith ar fáil don tástáil éigeantach (do na tástálacha éigeantacha) ar an dáta (na dátaí) a shonróidh Comhairle Cathrach na Gaillimhe agus as cibé socruithe atá riachtanach a dhéanamh chun a chinntiú go bhfaighfear an chumarsáid a sheolfar chucu ag an seoladh a bheidh sonraithe ar an bhfoirm iarratais. 

Coimeádann Comhairle Cathrach na Gaillimhe an ceart chun agallaimh a reáchtáil (gearrliostú agus/nó agallaimh dheiridh) trí ardán fíorúil e.g. MS Teams.  


Dícháileofar tú má dhéantar canbhasáil.

Is fostóir comhdheiseanna í Comhairle Cathrach na Gaillimhe 





























____________________________________________________________________
EOLAS GINEARÁLTA
____________________________________________________________________

Ní bheidh Comhairle Cathrach na Gaillimhe freagrach as aon speansas, speansais taistil san áireamh, a d’fhéadfadh go bhfulaingeodh iarrthóirí iad, i gceangal lena n-iarrthóireacht.

Dáta Deiridh:
Ní mór an fhoirm iarratais chomhlánaithe a sheoladh/a sheachadadh ionas go sroichfidh sé an Rannóg Acmhainní Daonna, Comhairle Cathrach na Gaillimhe, Halla na Cathrach, Bóthar an Choláiste, Gaillimh, tráth nach déanaí ná 4.00pm Dé hAoine 10ú Marta 2023. Ní thógfar san áireamh aon mhaíomh gur cailleadh nó gur cuireadh moill le haon fhoirm iarratais ná litir a bhaineann leis sa phost ach má thaispeántar Teastas poist ó Oifig an Phoist chun tacú leis an maíomh sin.  Fágtar faoin iarratasóir teagmháil a dhéanamh le An Post maidir le haon mhoilleanna.

Iarrthóirí a Mheas mar bheith Tarraingthe Siar:
Maidir le hiarrthóirí nach bhfreastalaíonn le haghaidh agallaimh nó trialacha cibé uair agus áit a n-iarrann Comhairle Cathrach na Gaillimhe, nó nach dtaispeánann siad, áit a iarrtar orthu, cibé fianaise a chur ar fáil a d’fhéadfadh Comhairle Cathrach na Gaillimhe a iarraidh maidir le haon ábhar atá ábhartha dá n-iarrthóireacht, ní bheidh aon éileamh eile acu ar bheith curtha san áireamh.

Na hAchtanna um Chosaint Sonraí 1988 – 2018 agus an Rialachán Ginearálta maidir le Cosaint Sonraí:
Nuair a fhaightear d’fhoirm iarratais, cruthaímid taifead ríomhaire i d’ainm, ina bhfuil cuid mhór den eolas pearsanta a chuir tú ar fáil.  I gcás go ndéanfaí d’ainm a mheas le haghaidh poist, cruthófar comhad láimhe.  Úsáidtear na taifid phearsanta chun críocha próiseáil d’iarrthóireachta amháin.  Tá an fhaisnéis sin a choimeádtar ar ríomhaire faoi réir na gceart agus na n-oibleagáidí atá leagtha amach sna Rialacháin Ghinearálta ar Chosaint Sonraí.

Rúndacht:
Faoi réir fhorálacha an Achta um Chosaint Sonraí, 1997 agus 2003; déileálfar go huile is go hiomlán faoi rún le hiarratais.



TABHAIR FAOI DEARA: NÁ LÍON ACH AN FHOIRM IARRATAIS AGUS COIMEÁD AN LEABHRÁN EOLAIS LE HAGHAIDH DO CHUID TAIFEAD FÉIN.

